‘যদির’ ওপর নির্ভর করে কুমিল্লার ভাগ্য
বিপিএল সপ্তম আসরের প্লে অফের সমীকরণ প্রায় স্পষ্ট। চট্টগ্রাম চ্যালেঞ্জার্স, ঢাকা প্লাটুন ও রাজশাহী রয়েলস ১১ খেলায় যথাক্রমে ১৬ ও ১৪ পয়েন্ট করে নিয়ে আগেই সুপার ফোরের খেলা নিশ্চিত করেছে। সুপার ফোরের পথেই রয়েছে ১০ খেলায় ১২ পয়েন্ট অর্জন করা মুশফিকুর রহিমের নেতৃত্বাধীন খুলনা টাইগার্স। 







আজ যদি খুলনা টাইগার্স কুমিল্লা ওয়ারিয়র্সের বিপক্ষে জিতে যায় তাহলে তাদের সুপার ফোরের খেলা নিশ্চিত হবে। বিদায় নিশ্চিত হয়ে যাবে কুমিল্লা ওয়ারিয়র্সে। তবে আজ খুলনা যদি কুমিল্লার বিপক্ষে হেরে যায় তাহলে ১১ ম্যাচে খুলনার পয়েন্ট সেই ১২-ই থাকবে।




অন্যদিকে কুমিল্লা যদি গ্রুপ পর্বে নিজেদের শেষ ম্যাচে আজ জয় পায় তাহলে তাদের পয়েন্ট হবে ১২ খেলায় ১২। এমনটি হলে তাদের সামনে একটা সুযোগ থাকবে।
নিজেদের শেষ খেলায় খুলনা যদি ঢাকা প্লাটুনের বিপক্ষে হেরে যায় তাহলে খুলনা ও কুমিল্লার পয়েন্ট সমান ১২ হবে। সেই হিসেবে হেড ডু হেড অথবা রান রেটে যারা এগিয়ে থাকবে তারাই প্লে অফে খেলার সুযোগ পাবে।
শুক্রবার সন্ধ্যায় মিরপুর শেরেবাংলা জাতীয় ক্রিকেট স্টেডিয়ামে শুরু হওয়া ম্যাচে কুমিল্লা ওয়ারিয়র্সের বিপক্ষে টস হেরে ব্যাটিং করছে খুলনা টাইগার্স। এই রিপোর্ট লেখা পর্যন্ত খুলনার সংগ্রহ ৯ ওভারের খেলা শেষে ২ উইকেট হারিয়ে ৬৯ রান।

বিপিএল সপ্তম আসরের প্লে অফের সমীকরণ প্রায় স্পষ্ট। চট্টগ্রাম চ্যালেঞ্জার্স,ঢাকা প্লাটুন ও রাজশাহী রয়েলস ১১ খেলায় যথাক্রমে ১৬ ও১৪ পয়েন্ট করে নিয়েআগেই সুপার ফোরের খেলা নিশ্চিত করেছে। সুপার ফোরের পথেই রয়েছে ১০ খেলায় ১২ পয়েন্ট অর্জন করা মুশফিকুর রহিমের নেতৃত্বাধীন খুলনা টাইগার্স।